In nomine sancte  indiuiduæ Trinitatis. Ego Godefridus Dei gratia Lingonensis Episcopus, notum facio tam præsentibus quàm futuris, quòd discordia erat inter Rogerium de Anceio,  Ecclesiam Sancti Ioannis Reomaensis, de villa quæ dicitur Estiue. Rogerius enim volebat ibi capere plus quàm deberet. Cognitum est  dictum in præsentia nostra, quòd ibi debet habere saluamentum,  quòd ab Abbate illud habere debebat est concessum. Postea orta est contentio inter Luciam sororem ipsius Roberti,  filios suos Rogerium,  Hugonem, contra Petrum Abbatem Reomaensem de eadem villa, iurante illa  filiis eius se facturos de hac controuersia quidquid ego dicerem. Ego autem dixi vt tali consuetudine contenti essent, qualem recognouerat se habere in præsentia nostra prædictus Rogerius. Est autem hæc consuetudo, id est saluamentum in manibus Sancti Ioannis, excepta terra, quæ fuit Hariodi,  exceptis Mansis, in quibus habitant homines, vel habitaturi sunt in quibus clamat Heldierius. Quod saluamentum tale est. Singulis scilicet annis sextarium hordei, vel auenæ,  duo panes,  duo membra carnis porcinæ, si porcus in eo Manso nutritus fuerit,  occisus. Sin autem duæ gallinæ,  sextarium vini. Huius ergo prædicti saluamenti medietatem habet Lucia cum filiis suis. Quam scilicet ipsa, à prædicto Rogerio habere debebat. Quòd si vinum defuerit, pro vino dant nummos, quantum venditur sextarius apud Rubeum Montem, Mansi qui sunt in cœmeterio dant dimidium saluamentum. Extra cœmeterium sunt decem  septem Mansi, qui similiter dant dimidium saluamentum. Si quis hospitatur in aliquo Manso S. Ioannis,  non habeat illum integrum, dabitur ei extra villam iugerum terræ,  reddet integrum saluamentum. Et si quis Mansus fuit partitus in duabus, vel pluribus partibus,  ibi hospitantur homines, vnum saluamentum persoluunt. Annona  vinum redduntur in festo Sancti Martini, panis  caro in festo Sanctorum Innocentium, vel in die crastina. Quòd si panis non placet eis, pro singulis dabuntur singuli denarij. Ministri militum, qui illud accipiunt, de suo viuent, non de rusticorum. Et si rustici infra octo dies non dant quod debent, facient clamorem ministris Abbatis, vel ipsi Abbati. Et si Abbas, vel ministri eius intra quindecim dies post clamorem non faciunt eis iustitiam, ipsi deinceps per se facient,  sciendum quòd saluamentum istud nusquam reddetur, nisi in eadem villa: Si verò milites, vel eorum ministri propriam iustitiam fecerint ibidem, vel apud Rubeum montem illam facient,  non longius. Hæc consuetudo recognita est in præsentia nostra coram multis testibus. Vltra hanc consuetudinem quæ dicta est, sub anathemate interdicimus, ne milites vel ministri eorum aliquid capere præsumant. Et vt hoc ratum  inconcussum deinceps firmiter habeatur, sigilli nostri impressione munimus. Huius rei testes sunt, Reinaldus Monachus Claræuallis, Odo Monachus, Acchardus Monachus, Arnulfus, Gerardus, Paganus milites, Petrus Magister, Simeon  Engelbertus Presbyteri, Andreas de Montebarro, Calo de Gency, Theobaldus de Grisingny, Matthæus de Castellu, Rainaldus Vicecomes, Milo de Castellu, Hugo de Monz, Huldierius de Birri, Iocerannus  Guido, Odo, Simon. Acta sunt hæc anno ab Incarnatione Domini MCL. Indictione XIII, Epacta XX, concurrente V, ciclo XVIII, Apostolicæ sedis Cathedram obtinente Domno Eugenio. Francorum excellentissimo Rege Ludouico.